**SPOJENÁ ŠKOLA, TILGNEROVA 14, 841 05 BRATISLAVA**

**Správa o výchovno-vzdelávacej činnosti počas pandémie Covid-19**

**ČINNOSŤ MZ a PK V ČASE MIMORIADNEJ SITUÁCIE**

V Bratislave: 31.8.2020 Správu vypracovala: RNDr. Dana Ihnaťová

riaditeľka školy

**MZ ŠKD – Zuzana Tirpáková**

Vedúca MZ – ŠKD prijala od všetkých vychovávateliek a pána vychovávateľa mail v ktorom opisujú svoju prácu z domu a ako komunikujú so svojimi deťmi z triedy. Všetci vychovávatelia komunikovali so svojou triednou učiteľkou. Spoločne sa dohodli na aplikácii akú budú používať. Zo začiatku využívali na spojenie s deťmi Edupage, mail, telefonovanie, no postupne, ako sa popasovali s PC, využívali například: Microsoft Office TEAMS, ZOOM, SKYPE, WHATS APP a rôzne iné. Vychovávateľky v nižších ročníkoch sa zamerali hlavne na tematické oblasti Vv, Pv, Hv kde aj online vyrábali rôzne výrobky. Pán vychovávateľ komunikoval aj s deťmi z futbalového krúžku a posielal im svoje videa so športovými cvičeniami. Vychovávatelia vo vyšších ročníkoch boli nápomocní pri vyučovaní. Spolu s deťmi si vypĺňali pracovné listy s prebratým učivom, pomáhali v predmete Vlastiveda, čítali si knihy, opakovali nové učivo a rozprávali sa. Vychovávatelia posielali námety na výrobu rôznych vecí, texty piesni, ktoré si mohli deti spievať. Každá vychovávateľka, vychovávateľ mala vyhradený čas na online komunikáciu s deťmi, a boli deťom k dispozícii kedykoľvek vo vyhradenom čase. Spätná väzba od detí a rodičov bola dobrá, čo nás veľmi potešilo.

Okrem týchto aktivít sa vychovávatelia zapájali do vzdelávacích programov napr.: Distančné vzdelávanie webinár – MS Teams, Zoom, Komenského inštitút, Zborovňa, Školský klub – RTVS. Na internete si vyhľadávali námety pre deti – výchovné predmety ( Hv, Vv, Pv, Dv ), ktoré využívali v ŠKD pri práci s deťmi.

Aktivity:

- Výroba veľkonočných pozdravov, zajace, kraslice, ovečky - rôzne techniky, obrázky

- Urob si svoje leporelo

- Hlavolamy, krížovky.....

- Práca s papierom ORIGAMI

- Rytmické cvičenia – hra na telo

- Náramky priateľstva

- Ilustrácie rozprávok, obľúbených kníh

- Jednoduché gastro recepty

- Športová výzva – zasielanie vídeí

- Rozhovor s deťmi na rôzne témy:

- Marec mesiac knihy, apríl mesiac lesov...

**MZ 1. a 2. ročník – Mgr. Eva Olešová**

Zo začiatku to bolo pre nás veľmi ťažké obdobie, nikto z nás také niečo neprežil. Museli sme si nielen my, ale aj naši žiaci a ich rodičia zvykať na úplne odlišnú prácu, iný štýl vyučovania a komunikácie ako doteraz. Pri našej práci sme sa snažili predovšetkým zohľadniť vekové a individuálne osobitosti našich žiakov a podmienky na ich domácu prípravu. Nehodnotili sme žiakov na základe kontrolných prác a testov, ale poskytovali sme im slovnú spätnú väzbu. Každá z nás si hľadala rôzne formy práce a spôsoby, aby deti zvládli učivo čo najlepšie.

Prvácke pani učiteľky používali aplikáciu MS TEAMS , zasielali rôzne videá a zvukové správy k rôznym vyučovacím témam, diktáty , matematické rozcvičky ap. Taktiež na aplikácii WhatsApp skupinu Učí pani učiteľka. Prebiehali aj on – line vyučovacie hodiny v aplikácii MS TEAMS. S rodičmi sme komunikovali prostredníctvom mailu.

Druhácke pani učiteľky používali aplikáciu ZOOM, kde prebiehali on – line vyučovacie hodiny z hlavných predmetov. S rodičmi komunikovali e – mailom.

Školenie:

Vydavateľstvo Taktik, školenie ABC – autokorektívnych matematických kartičiek.

Webináre -aplikácia Zoom, MS TEAMS , Elektronický poznámkový blok, Slovné hodnotenia

Učivo 1. a 2. ročníka sme prebrali, aj zopakovali. Doplnkové učivo Slovné druhy zo slovenského jazyka sme presunuli do 3. ročníka.

**MZ 3. a 4. ročník – Mgr. Soňa Benčová**

Cieľom nášho MZ bolo usmerňovať výchovno-vzdelávací proces tak, aby spĺňal požiadavky základných pedagogických dokumentov. Vzhľadom na mimoriadnu situáciu, ktorá nastala v časovom období 12. 3. – 30. 6. 2020 z dôvodu epidémie koronavírusu Covid - 19, prispôsobili sme našu činnosť novovzniknutým podmienkam. Od 12. 3. sme prešli na dištančné vzdelávanie. Od 1. 6. bola časť žiakov 3. a 4. ročníkov naďalej vzdelávaná dištančne, väčšina žiakov nastúpila do školy a bola vzdelávaná prezenčne. Počas našej práce sme v rámci MZ navzájom spolupracovali, pomáhali si a konzultovali postup našej práce v online priestore MS Teams.

Počas dištančného vzdelávania si rovnako učitelia a aj žiaci zlepšili zručnosti vo využívaní IKT nástrojov. Využívali sme rôzne vzdelávacie aplikácie a platformy.

Neprebraté učivo

3. ročník

Slovenský jazyk a literatúra

JZ: 3. A – potrebné precvičiť a upevniť učivo ohybné slovné druhy

3. B – prebraté učivo

3. C – zámená a číslovky

3. D – prebraté učivo

Sloh: 3. A - nákres, schéma, návod, inzeráty podľa zamerania

3. B - rozprávanie

3. C – nákres, schéma, návod, recept, vizitka

3. D – prebraté učivo

Č: 3. A - ľudová slovesnosť a povesť

3. B – prebraté učivo

3. C – ľudová slovesnosť

3. D – prebraté učivo

Matematika

3. A - stavby z kociek, plán, jednotky času, zväčšiť/zmenšiť rovinný útvar (štvorec/obdĺžnik)

v štvorcovej sieti, precvičovať aplikačné úlohy

3. B – projektové úlohy na rozvoj špecifického matematického myslenia

3. C – upevniť jednotky dĺžky, stavby z kociek, plán, jednotky času, zväčšiť/zmenšiť rovinný

útvar (štvorec/obdĺžnik) v štvorcovej sieti, stĺpcový graf

3. D –kruh, kružnica, stavby z kociek

Prírodoveda

3. A – Huby

3. B – Objavujeme rastliny a huby

3. C - Objavujeme rastliny a huby

3. D - Obojživelníky, Ryby, Živočíchy bez vnútornej kostry, Objavujeme rastliny a huby

Vlastiveda

3. A – prebraté učivo

3. B – prebraté učivo

3. C – prebraté učivo

3. D – Obce na mape Slovenska, Prišlo leto

4. ročník

Slovenský jazyk a literatúra

4. A – neohybné slovné druhy

4. B – prebraté učivo

4. C – prebraté učivo

4. D – prebraté učivo

Matematika

4. A – geometria rysovanie trojuholníka, kolmice, kocky, stavby a plány

4. B – prebraté učivo

4. C – prebraté učivo

4. D - prebraté učivo

Prírodoveda

4. A – prebraté učivo

4. B – Potravový reťazec, Chránené rastliny a živočíchy

4. C – prebraté učivo

4. D – prebraté učivo

Vlastiveda

4. A – prebraté učivo

4. B – prebraté učivo

4. C – prebraté učivo

4. D - prebraté učivo

**PK SJL – Mgr. Ivana Reviliaková**

**Obsah vzdelávania**- každý vyučujúci mal vytvorený vlastný tematický plán , ktorý bol zredukovaný o menej podstatné témy na nevyhnutný obsah.

**Metódy a formy** - pri zadávaní úloh sme sa zamerali na čitateľskú gramotnosť, rozvíjanie kritického myslenia a projekty, pri ktorých dochádzalo k prieniku s inými oblasťami.

Úlohy boli zadávané pravidelne a zároveň boli vyhodnotené aj so spätnou väzbou učiteľa.

Dali sme priestor sústrediť sa viac napr. na prečítanie povinnej literatúry. Pracovali sme prostredníctvom edupage- zadávaním úloh- práca s učebným textom, s cvičebnicou, cvičení vytvorených priamo v edupage, krátkych slohov, vypracovaním čitateľských denníkov, pravopisných cvičení, audiodiktátov, tvorivých aktivít (kreslenie, návrh plagátu, komparácia diel,vytvorenie básne, hitparáda kníh, individuálne ppt prezentácie, práca s online informáciami) sokratovský rozhovor a pod.

**Rozvrh** - online vyučovanie prebiehalo prostredníctvom dostupných aplikácií ( od 2. týždňa karantény cez Zoom, Webex, Skype, Messenger,Whatsapp...postupne sme začali pracovať jednotne cez Microsoft Teams. Každá trieda mala stabilný individuálne nastavený rozvrh online hodín. Online hodiny neprebiehali len v Kv.A, Septime A a 4.Ab. Online hodiny sa realizovali 1-3 krát týždenne, prípadne podľa dohody a potreby žiakov.

Diktáty a školské slohové práce sme na základe pokynov ŠPÚ počas dištančného vzdelávania nerealizovali.

**Zapojenie žiakov –** vo väčšine ročníkov boli zapojení všetci žiaci do dištančného vzdelávania. Žiaci nezapojení z objektívnych príčin mali individuálne konzultácie. Menovite: (viď príloha)

**Komisonálne skúš**ky v auguste– Helena Lenghardtová (Septima B)- pre nedostatok známok a neplnenie dištančného portfólia.

**Hodnotenie** - bolo vypracované v zmysle usmernení a pokynov. Všetky ročníky boli klasifikované. Hodnotenie sa realizovalo prostredníctvom známky, ktorá odrážala predchádzajúce výsledky dosiahnuté v období pred mimoriadnou situáciou a plnenie dištančného portfólia žiaka. (viď zápis online porady s prílohou zo 16.4.2020)

**PK DEJ-OBN-EKO-PSY – PhDr. Adriana Hlavinková**

Nakoľko od 9. 3. 2020 bola škola uzatvorená pre pandémiu COVID-19 až do 1.6.2020, vyučovalo sa tzv. dištančnou formou podľa pokynov MŠ SR. Z vyjadrení kolegov vyplynulo, že všetko učivo je prebraté, tematicko-výchovnovzdelávacie plány boli splnené a žiadne učivo sa nepresúva do ďalšieho ročníka. V budúcom školskom roku sa vyučujúci podľa potreby vrátia k prebranému učivo a upevnia jeho pochopenia žiakmi vhodným zopakovaním.

Dňa 16.4.2020 sa v čase dištančného vzdelávania uskutočnila online porada PK (neprítomní Ing. M. Lônčík, Mgr. M. Ďuriš, PhDr. A. Turčanová- vyjadrili sa mailom) cez MTeams, kde sa členovia PK dohodli na spôsobe získavania podkladov pre hodnotenie práce žiakov počas dištančného vzdelávania a rovnako na spôsobe záverečného hodnotenia na konci 2. polroku. Nakoľko vyučujúci mali od januára do marca dostatočný počet známok a z dôvodu zachovania vonkajšej motivácie žiakov vo vzdelávaní, sa členovia PK jednohlasne uzniesli na záverečnom hodnotení známkou, pričom sa bude zohľadňovať hlavne ochota a spolupráca žiaka, jeho zapájanie sa do online hodín a zasielanie výstupov domáceho vzdelávania s dôrazom na koordináciu úloh medzi predmetmi a učiteľmi tak, aby to neviedlo k preťažovaniu žiakov a zohľadneniu mimoriadnej situácie v spoločnosti. Zohľadňuje sa aj domáce technické vybavenie a individuálna situácia rodín.

Predmet Dejepis je známkovaný na 2. aj 3. stupni, predmet Občianska náuka je na 2. stupni ZŠ a OGY hodnotený absolvoval/neabsolvoval, na 3. stupni známkovaný. Rovnako ostáva známkovanie na seminároch Ekonomika, Psychológia a Spoločenskovedný seminár. Ak žiak spolupracuje počas dištančného vzdelávanie minimálne, alebo vôbec, na základe pokynov MŠ SR môže byť v auguste pred začatím nového školského roka preskúšaný. Naša PK postupuje podľa pokynov MŠ SR zverejňovaných na ww.ucimenadialku.sk. Rozhodnutie o spôsobe známkovania bolo prerokované na porade vedúcich predmetových komisií s riaditeľkou školy RNDr. D. Ihnaťovou na online porade dňa 17.4.2020 a zverejnené od 20. 4. 2020 na stránke školy, čím bolo verejne oznámené zákonným zástupcom aj žiakom.

Dištančné vzdelávanie prebiehalo v rámci školy koordinovane cez edupage, kde sa vyznačovali online hodiny a výstupy žiakov. Učitelia mali so žiakmi online hodine cez zoom, potom cez MTeams a zároveň im zadávali úlohy na vypracovanie v systéme edupage, v ktorých preverovali pochopenie učiva, ale i osvojenie a zvládnutie jednotlivých kompetencií, napr. projekty, prezentácie, online skúšanie, edu testy. Každý vyučujúci primerane situácii zjednodušil ciele vyučovacích hodín a prispôsobil tempo možnostiam triedy s dôrazom na rodinnú situáciu.

Od 1. 6 .2020 nastúpili do školy dobrovoľne žiaci 5. ročníka, ostatní žiaci pokračovali vo vzdelávaní dištančnou formou do 18.6.2020, kedy bola uzatvorená klasifikácia žiakov za 2. polrok. Všetci žiaci 2. a 3. stupňa našej školy za naše predmety ukončili školský rok 2019/2020, okrem Helena Lenghardtová, septima B – dejepis – komisionálna skúška Z: Mgr. I. Reviliaková

**PK ANJ – Mgr. Sylvie Jonczy**

Výučba vo všetkých stupňoch pokrývala stanovené výkonové a obsahové štandardy iŠVP tak, aby boli dosiahnuté určené jazykové komunikačné a sociolingvistické kompetencie, aj všeobecné kompetencie ako sú napr. praktické využitie poznatkov, kritické myslenie a čítanie s porozumením. Tento šk. rok v marci nastala COVID-19 pandémia, ktorá výrazne ovplyvnila štýl výučby, no učitelia sa rýchlo prispôsobili a využívali najrôznejšie IKT, aby kompetencie naďalej rozvíjali v plnej miere.

S priebehom pandémie COVID-19 sa učitelia zdokonaľovali v používaní IKT a to nie len v rámci používania EduPage, MS Teams a Zoom, ale využívali aj online dostupné zdroje, ktoré boli poskytnuté rôznymi vydavateľmi k používaným učebniciam alebo readers knihám. Zúčastňovali sa rôznych webinárov.

Študenti vypracovávali projekty, vytvárali videa, koláže, PowerPoint prezentácie atď. Vačšina projektov bola v druhom polroku realizovaná skôr počítačovou formou.

Dištančné vzdelávanie – MS Teams, Zoom, SKYPE, webináre..

V tomto roku sa konali ústne maturitné skúšky len na žiadosť študenta kvôli situácii COVID-19. Maturitné skúšky prebiehali z predmetov prírodné vedy, globálne problémy a anglický jazyk.

Učebné plány boli aj napriek situácii s COVID-19 s 30 % toleranciou splnené. Vynechané témy sú plánované prebrať v septembri.

Splnenie učebných plánov za šk. r. 2019/2020

- 5. roč. - vynechaná 15. lekcia (will + going to), vynechanie nepravidelných slovies

- 6. roč. – vynechané lekcie 5 + 6

- 7. roč. – vynechaná lekcia 5 (present perfect)

- 8. roč. – vynechaná lekcia 6

- Príma – doplniť

- Sekunda – prebrané podľa plánu

- Tercia - prebrané podľa plánu

- Kvarta – vynechané lekcie 6 + 7 + 8

- Kvinta - prebrané podľa plánu

- Sexta - vynechané lekcie 7 + 8

- Septima – prebrané po lekciu 4

- I.Ab - prebrané podľa plánu

- II.Ab – doplniť

- III.Ab – vynechané lekcie 9 + 10

- IV.Ab – Prebrané po 3. lekciu

- Prírodné vedy – prebrané podľa plánu

- Geografia – II.Ab aj III.Ab chýba posledná lekcia

- Britské a americké štúdia – chýba posledná téma

- Globálne problémy – prebrané podľa plánu

**PK NEJ – Mgr. Jana Cori**

Od 16. marca 2020 prebiehalo vyučovanie dištančnou formou. Vyučovanie online bolo realizované cez Microsoft Teams. Úlohy sme žiakom zadávali vždy dvojmo do Edupage a do Teams s uvedeným termínom vypracovania (otvorené otázky, výber odpovede, spájanie, zoraďovanie). V Teams sme mali vytvorené tímy , takže komunikácia so skupinami bola vždy efektívna. Používali sme nasledovné formy a metódy vyučovania:

- online vyučovanie

- čítanie s porozumením (rôzne texty v tlačenej alebo digitálnej učebnici)

- písanie (rozvíjanie cez tvorbu krátkych textov s následnou korektúrou)

- počúvanie s porozumením (digitálna učebnica alebo cez lyricstraining.com)

- rozprávanie (ústne preverovanie vedomostí)

Učebné plány boli v niektorých triedach splnené, v niektorých nebolo učivo celkom prebraté alebo zopakované, takže nastavenie plánov v septembri prehodnotíme tak, aby bol prípadný sklz čo najskôr vyrovnaný.

-V máji 2020 sa konala maturitná skúška z NEJ. Maturovali dve žiačky na úrovni B2. Obidve obstáli na výbornú.

- Vzhľadom na nedobraté učivo z minulého roku sme presunuli učivo do nasledujúcich ročníkov:

* siedmy ročník - neprebratá 5. a 6. lekcia z Beste Freunde A1.1
* ôsmy ročník - neprebratá 12. lekcia z Beste Freunde A1.1
* deviaty ročník - neprebratá 17 a 18 lekcia z Beste Freunde A1.2
* KiA - neprebratá 4. lekcia zo Schritte International neu A2.1 (keďže je učebnica úplne nová a nemali sme s ňou skúsenosti, plán bol nastavený veľmi odvážne)
* SxA,B - celkom nedokončená 6. lekcia a neprebratá 7. a 8. lekcia z Themen aktuell 2
* SpA - nedokončená 1.lekcia zo Schritte International neu B1.1 (trochu dlhšie trvalo, kým sa vyzbierali peniaze a rozdali sa nové učebnice počas Corony)
* OkA,B - neprebratá 4. a 5. lekcia z Themen aktuell 3
* 2. Ab - neprebraté lekcie 8-9 zo Super! 1 ( tiež nová učebnica a plán bol nastavený príliš optimisticky)
* 3. Ab - neprebraté lekcie 16-18 zo Super! 2 (to sú lekcie z 2. dielu učebnice, ktorý sme počas Corony nezakúpili a bude sa kupovať teraz)
* 4.Ab - neprebratá 18. lekcia zo Super! 2

To, že niektoré lekcie neboli prebraté, neznamená, že sa s deťmi nepracovalo, ale že látka, ktorú bolo potrebné prebrať, si vyžadovala prezenčné vyučovanie, takže vrátime sa k tomu v septembri. Namiesto toho boli použité rôzne doplnkové materiály a pracovné listy.

**PK MAT – FYZ – INF – TCHV – Mgr. Katarína Beničiaková**

Počas náročného dištančného vzdelávania sme postupovali v súlade s usmerneniami uverejňovanými na portály www.ucimenadialku.sk a v súlade s usmerneniami vedenia školy.

Členovia PK sa individuálne dovzdelávali v oblasti IKT (napr. formou webinárov).

V rámci PK sme absolvovali niekoľko stretnutí prostredníctvom Microsoft Teams, na ktorých sme si odovzdávali skúsenosti, navzájom sa informovali o priebehu vzdelávania a diskutovali o prípadných problémoch.

1) Formy vzdelávania

- výroba a zasielanie štúdijných materiálov s úlohami na precvičovanie (edupage, Microsoft Teams, mail)

- vyhodnocovanie vypracovávaných úloh a spätná väzba žiakom

- online hodiny, skupinové a individuálne online konzultácie prostredníctvom rozhraní Microsoft Teams, Zoom, Google Meet a Cisco Webex odporúčaných aj na portály www.ucimenadialku.sk

- komunikácia so žiakmi a rodičmi prostredníctvom edupage, mailu

5.A, 5.B, 5.C, 5.D, Prima A – pokračovanie v online výučbe správneho písania na klávesnici počítača na webovej stránke www.atfonline.sk, online kontrola a zapisovanie vypracovaných dištančných úloh, príprava a zadanie nových online dištančných úloh cez Edupage.

7.A, 7.B, SekundaA, Kvarta A - Bezpečnosť Malware – škodlivý softvér, prístupy na stránku www.code.org v on-line triedach s výučbou programovania na code.org. LernCode - Hodiny kódu - Continued learning when schools are closed.

Výučba online interaktívneho programovania cez webový portál v Code - programovacie prostredie v blokoch – priradený kurz D.

Po uvoľnení niektorých opatrení prezenčná činnosť – konkrétne dňa 3.6. sa kolegyňa S. Bodláková venovala niektorým žiakom zo 7.B. Piaty ročník nastúpil a pokračoval vo vzdelávaní prezenčnou formou v škole.

2) Obsah vzdelávania

Dištančné vzdelávanie je pre žiakov omnoho náročnejšie ako prezenčné, s učivom sa napredovalo pomalšie. Žiaci na osvojenie si nového učiva a vypracovanie úloh dostávali viac času. Učitelia postupovali v preberaní učiva podľa ŠkVP, pričom poradie volili podľa náročnosti. Pokiaľ to bolo možné prebrali najskôr učivo pre žiakov jednoduchšie a náročnejšie učivo presunuli na koniec. Zameriavali sa hlavne na zvládnutie základov. Jedinou výnimkou je maturitná skupina Sp.A + IV.Ab, kde sme vzhľadom na náročnosť naplánovaného učiva urobili výmenu tem. celkov medzi ročníkmi – Stereometriu sme presunuli do vyššieho ročníka a nahradili ju Postupnosťami z vyššieho ročníka.

Väčšina učiva bola prebratá podľa ŠkVP. V septembri sa prebraté učivo v rámci opakovania so žiakmi docvičí a upevní. Nebrebraté učivo sa s citom zapracuje do ŠkVP pre budúci šk. rok.

Prehľad učiva presúvaného do budúceho šk. roka:

5.A – matematika – Stredová a osová súmernosť

5.C – Práca s peniazmi, Propedeutika k obsahu v štvorcovej sieti, Desatinné čísla, Obsah obdĺžnika a štvorca

5.D – matematika – Stredová a osová súmernosť

6.A – matematika – prvky trojuholníka (výšky, ťažnice, stredné priečky), pravidelný šesťuholník, zmiešané zlomky / fyzika – Pohyb (Mechanika)

7.A – matematika – Celé čísla, Výrazy / fyzika – Skupenské premeny, Meteorológia

7.B – Celé čísla, Výrazy / fyzika – Meteorológia

Príma A – matematika – Kombinatorika

Sekunda A – matematika – Priama a nepriama úmernosť (graf, vlastnosti), Rovinné útvary (Konštrukcia rovnobežníka, Obvod a obsah rovnobežníka a trojuholníka) / fyzika – dokončiť Pohyb (Mechaniku)

Kvarta A – matematika – Finančná gramotnosť

Kvinta A – matematika – Dôkazy / fyzika – Elektrina

Kvinta B – matematika – Dôkazy

Sexta A – matematika – Konštrukcia úsečiek dĺžky √𝑥 pomocou PV a EV / fyzika – dokončiť Elektrinu (Elektrické spotrebiče P,W, Spotreba el. energie, Elektrický prúd v polovodičoch, kvapalinách a plynoch, Zásady bezpečnosti, prvá pomoc pri úraze el. prúdom)

Septima B (matur. sk.) – matematika – vzhľadom na náročnosť učiva Stereometria boli prehodené celky – Stereometria bola presunutá do vyššieho ročníka a namiesto toho sa prebrali Postupnosti z vyššieho ročníka

I.Ab – matematika – Lineárne rovnice/nerovnice s neznámou v menovateli, Slovné úlohy

II.Ab – matematika – Zhodné zobrazenia, Výrazy / fyzika – Elektrina

III.Ab – matematika – Dôkazy / fyzika – dokončiť Elektrinu (viď sexta A)

IV.Ab + Sp.A (matur. sk.) – matematika – Štatistika

Seminár z matematiky (sp.A, sp.B, IV.Ab ) – Dôkazy

Hodnotenie – bolo prediskutované v rámci PK a s vedením školy.

Žiaci II. aj III. stupňa boli z predmetov M, F, I hodnotení na vysvedčení známkou. Z predmetu Technika boli žiaci hodnotení absolvoval.

Pri hodnotení žiakov, ktorí sa nezapojili do dištančného vzdelávania z objektívnych príčin ( nemajú prístup k počítaču, nemajú internet, nevlastnia mobilný telefón....... ) zohľadníme jeho aktivity počas februára a začiatku marca a bude mať záverečné hodnotenie: absolvoval.

Pri hodnotení žiakov, ktorí sa nezapojili do dištančného vzdelávania zo subjektívnych príčin ( na základe vlastného rozhodnutia si vyberú iba niektoré predmety, v ktorých sa zapájajú do dištančného vzdelávania, alebo sa vôbec nezapájajú do dištančného vzdelávania a komunikácia s rodičmi prebiehala mailom, alebo cez Edupage - do prerušenia vyučovania - a žiakovi sa „nechce“ učiť.....) budeme postupovať v súlade so školským zákonom a usmernením na hodnotenie žiakov v čase mimoriadnej situácie, spôsobenej prerušením vyučovania a po prerokovaní na Pedagogickej rade, bude žiak navrhnutý na mimoriadne preskúšanie z daného predmetu do 31.8.2020.

Test 9/Maturity:

Príprava maturantov prebiehala aj počas dištančného vzdelávania (fyzika – I. Matajsová, matematika – I. Čunderlíková, informatika – V. Kunštár).

Príprava deviatakov – I. Matajsová

Externá časť bola zrušená. Internej časti z matematiky sa zúčastnila jedna žiačka – hodnotená bola známkou 1.

**PK GEO- RNDr. Andrea Rácová**

Predmetová komisia pracovala v 1.polroku škol. roka 2019/2020 a v 2.polroku do 9.marca 2020 v súlade s plánom práce školy a plánom PK. Vo všetkých triedach sa vyučovalo podľa schválených školských vzdelávacích programov. Od 9. marca do klasifikačnej porady, t.j. do 22. júna 2020 pre pandémiu COVID-19 sa vyučovalo sa dištančne podľa pokynov MŠ SR v 6.- 9. roč. ZŠ, na osemročnom aj bilingválnom gymnáziu . Žiaci 5.ročníkov ZŠ sa vzdelávali dištančne od 9.marca do 31.mája 2020 a od 1.júna väčšina z nich nastúpila do školy a mali geografiu 1x za týždeň. Pre piatakov, ktorí nenastúpili do školy od 1.6. zabezpečila vyučovanie dištančnou formou p. Bizoňová. Učivo sa prebralo vo všetkých triedach podľa plánu okrem prímy A, kde sa tematický celok Afrika presúva do ďalšieho ročníka, II.AB temat. celok: Litosféra, Pedosféra a Biosféra a III.Ab, kde sa presúva Južná, Juhovýchodná a Východná Európa..

MATURITA 2019/2020

Na zasadnutí predmetovej komisie 24.2. 2020 jej členovia schválili maturitné zadania na školský rok 2019/2020. RNDr. Andrea Rácová sa stretávala s troma študentkami oktávy A na konzultáciách ohľadom prípravy na maturitách, počas dištančného vyučovania prebiehali konzultácie online v Teamse. K ústnej maturite z geografie pristúpila jedna študentka, ktorá 1.6. 2020 zmaturovala na výbornú.

**PK BIO – CHE – RNDr. Iveta Piršelová**

Do ďalšieho školského roku sa prenášajú tieto témy/celky :

KiA (Fď) - Huby (Slizovky, spájavé plesne, vreckaté huby, bazídové huby) - Lišajníky

KiA (Fď) - Arheniová tória kyselín a zásad - Protolytické reakcie (Bronstedova teória kyselín a zásad, Autoprotolýza vody, Hydrolýza solí) - Redoxné reakcie (elektrolýza) - Zrážacie reakcie

KiB (Fď) - Protolytické reakcie (Hydrolýza solí) - Zrážacie reakcie

II.Ab (Bu) - Redoxné reakcie (elektrolýza) - Zrážacie reakcie

Ostatné učivo podľa vzdelávacieho programu máme odučené v rámci dištančného vzdelávania.

**PK TŠV – PaedDr. Anna Butkovská**

Do 6. 3. 2020 sa vyučovalo podľa schváleného školského vzdelávacieho programu. Od tohto termínu sme s ohľadom na nariadenie Vlády SR prešli na dištančnú formu vzdelávania. Žiakom sme zadávali rôzne pohybové úlohy a posielali cvičebné zostavy. Záverečné hodnotenie 1 -5 stupeň bolo nahradené hodnotením „absolvoval / neabsolvoval“.

**PK VYV – HUV – Mgr. Miroslav Szabó**

Počas dištančného vzdelávania sme komunikovali so žiakmi prostredníctvom Edupage alebo MS Teams. Žiaci posielali vypracované projekty elektronickou formou tj. zasielali prezentácie a projekty v Powerpointe a MS Word. Výtvarné práce odfotili a posielali elektronicky, prípadne ich vypracovali digitálne.

**PK ETV – NAV – Mgr. Alexandra Rybnikárová**

Vedenie školy rozhodlo zaradiť do dištančného vzdelávania aj výchovné predmety. Žiaci a študenti etickej výchovy a náboženskej výchovy na základnej škole a 8-ročnom gymnáziu dostávali krátke domáce úlohy 1x/týž alebo 1x/2týž. Boli to úlohy na zamyslenie z vybraných tematických celkov ETV/NAV, odporúčania na rôzne linky, krátke úvahy, vyjadrenie pocitov a dojmov z uplynulých dní, voľnočasové aktivity, poprípade vo vyšších ročníkoch jeden referát do konca školského roka menšieho rozsahu podľa uváženia učiteľa a potom už len krátke úlohy.

Tieto úlohy, odporúčania na prácu mali byť podľa pokynov vedenia školy pre žiakov skôr aktívnym odpočinkom a odreagovaním sa od všetkých súčasných povinností.

Vyučujúci si tieto aktivity zapísali aj do elektronickej triednej knihy a výkazu (príprava úlohy, zadanie úlohy, kontrola úlohy....)

**ZÁVEREČNÉ HODNOTENIE**

Na základe Usmernenia na hodnotenie žiakov základných škôl a žiakov strednej školy v čase mimoriadnej situácie, ( zapríčinenej prerušením vyučovania v školách od 16.3. 2020, pretrváva aj v prípade, že by vyučovanie v školách bolo obnovené ešte pred ukončením školského roka, t. j. pred 30.6.2020 ), spôsobenej prerušením vyučovania v školách v školskom roku 2019/2020.

Po online diskusiách s predsedami Metodických združení a Predmetových komisií dňa 20.4.2020 bolo priebežné a záverečné hodnotenie vykonávané nasledovne:

**I. stupeň**

*Priebežné hodnotenie*: slovne

*Záverečné hodnotenie:*

V 1. a 2. ročníku - vo všetkých predmetoch, ktoré boli pôvodne klasifikované: slovenský jazyk, matematika a prvouka - budú mať žiaci hodnotenie: **absolvoval**

V 3. a. 4. ročníku – vo všetkých predmetoch, ktoré boli pôvodne klasifikované: slovenský jazyk a literatúra, matematika, anglický jazyk, vlastiveda a prírodoveda – budú mať žiaci hodnotenie: **absolvoval**

**II. stupeň**

*Priebežné hodnotenie:* kombinácia slovného hodnotenia a známok

*Záverečné hodnotenie:*

V predmetoch: nemecký jazyk, etická výchova, náboženská výchova, technika, občianska náuka, výtvarná výchova, hudobná výchova, telesná a športová výchova, ktoré boli pôvodne klasifikované, budú mať žiaci hodnotenie: **absolvoval**

V ostatných predmetoch budú hodnotení známkou

**Osemročné gymnázium:**

*Priebežné hodnotenie:* kombinácia slovného hodnotenia a známok

*Záverečné hodnotenie:*

V predmetoch: etická výchova, náboženská výchova, technika, občianska náuka ( príma - kvarta), výtvarná výchova, umenie a kultúra ( tercia A, Kvarta A ), hudobná výchova, telesná a športová výchova, matematika ( nematuranti- septima A, septima B ), ktoré boli pôvodne klasifikované, budú mať žiaci hodnotenie: **absolvoval**

V ostatných predmetoch budú hodnotení známkou

**Bilingválne gymnázium:**

*Priebežné hodnotenie:* kombinácia slovného hodnotenia a známok

*Záverečné hodnotenie:*

V predmetoch: náboženská výchova, telesná a športová výchova, chémia ( sexta A ), matematika ( nematuranti- IV.Ab ), ktoré boli pôvodne klasifikované, budú mať žiaci hodnotenie: **absolvoval**

V ostatných predmetoch budú hodnotení známkou

**Upozornenie:**

1. Pri hodnotení žiakov, ktorí sa nezapojili do dištančného vzdelávania z objektívnych príčin ( nemajú prístup k počítaču, nemajú internet, nevlastnia mobilný telefón....... ) zohľadníme jeho aktivity počas februára a  začiatku marca a bude mať záverečné hodnotenie: **absolvoval**
2. Pri hodnotení žiakov, ktorí sa nezapojili do dištančného vzdelávania zo subjektívnych príčin ( na základe vlastného rozhodnutia si vyberú iba niektoré predmety, v ktorých sa zapájajú do dištančného vzdelávania, alebo sa vôbec nezapájajú do dištančného vzdelávania a komunikácia s rodičmi prebiehala mailom, alebo cez Edupage - do prerušenia vyučovania - a žiakovi sa „nechce“ učiť.....) budeme postupovať v súlade *so  školským zákonom a usmernením na hodnotenie žiakov v čase mimoriadnej situácie, spôsobenej prerušením vyučovania* a po prerokovaní na Pedagogickej rade, bude žiak navrhnutý **na mimoriadne preskúšanie** z daného predmetu do 31.8.2020.
3. Dňa 15.4. 2020 bolo zverejnené Opatrenie Úradu verejného zdravotníctva SR pri ohrození verejného zdravia, v ktorom sú pokyny týkajúce sa maturitných skúšok a oznam Ministerstva školstva o konaní maturitných skúšok. Na základe týchto rozhodnutí by som chcela upozorniť maturantov, že musia mať ukončený posledný ročník, aby sa mohli zúčastniť maturitných skúšok.

**Nové záverečné hodnotenie žiakov 1. stupňa**

V súlade s Usmernením na hodnotenie žiakov základných škôl, s Usmernením k obsahu a organizácii vzdelávania žiakov základných škôl, ktorým sa redukujú ciele a obsah vzdelávania v období mimoriadneho prerušenia vyučovania v školách, ale aj vo vzťahu k obnoveniu vyučovania v školách od 1.júna 2020, sme pristúpili k prehodnoteniu Záverečného hodnotenia žiakov 1. stupňa základnej školy. Hodnotenie bolo prediskutované na online zasadnutí MZ a schválené na online pedagogickej rade, dňa 25.5.2020.

Nové hodnotenie:

V **1. ročníku** budú žiaci hodnotení slovne z MAT a SJL.

V ostatných predmetoch budú mať: absolvoval.

V **2. ročník**  budú žiaci hodnotení slovne z MAT, SJL a Prvouky.

V ostatných predmetoch budú mať: absolvoval.

|  |  |  |  |  |  |  |
| --- | --- | --- | --- | --- | --- | --- |
|  | Absolvoval vo všetkých predmetoch s krátkym slovným komentárom | SJL | ANJ | MAT | PRI | VLA |
| **3A** | áno |  |  |  |  |  |
| **3B** | áno |  |  |  |  |  |
| **3C** | nie | známka | známka | známka | známka | absolvoval |
| **3D** |  |  |  |  |  |  |
|  |  |  |  |  |  |  |
| **4A** | áno |  |  |  |  |  |
| **4B** | áno |  |  |  |  |  |
| **4C** | áno |  |  |  |  |  |
| **4D** | nie | známka | známka | známka | absolvoval | absolvoval |

V ostatných predmetoch bude hodnotenie: absolvoval.